হু হু করে নামছে পারদ! ফের কবে হবে বৃষ্টি? কী আপডেট

ওয়েব ডেস্ক: কার্তিক মাসেই এবার শীতের হাওয়া বঙ্গে। মঙ্গলবার মিলেছে এমনই ইঙ্গিত। সকালের দিকে তাপমাত্রার পারদ নেমেছিল বেশ খানিকটা। কলকাতার সর্বনিম্ন তাপমাত্রা স্বাভাবিকের থেকে কমই ছিল। তেমনই জেলার তাপমাত্রা ছিল ৩০ ডিগ্রি। মঙ্গলবারের পর বুধেও একই অবস্থা। সকাল থেকেই হালকা শীতের আমেজ অনুভব করছেন সকলে। কোথাও মেঘলা আকাশ তো কোথাও হালকা শীত। আবহাওয়া দফতর সূত্রে খবর, চলতি সপ্তাহেই ভোল বদল হবে আবহাওয়ার।

আজ বুধবার কলকাতায় সকালে আংশিক মেঘলা আকাশ থাকবে। তবে বেলা বাড়ার সঙ্গে সঙ্গে বদল হবে আবহাওয়া। আজ সর্বনিম্ন তাপমাত্রা থাকবে ২২ ডিগ্রি আর সর্বোচ্চ তাপমাত্রা থাকবে ৩০ ডিগ্রি। সকাল ও রাতের দিকে হালকা শীত অনুভূত হতে পারে। যদিও, বেলা বাড়ার সঙ্গে সঙ্গে পাল্লা দিয়ে বাড়বে গরম।

আরও পড়ুন: বুধবার মেট্রো সূচিতে বিরাট পরিবর্তন! ভোগান্তি এড়াতে দেখে নিন

অন্যদিকে, আজ শুষ্ক আবহাওয়া থাকলেও শুক্রবার থেকে নামবে বৃষ্টি। বঙ্গোপসাগরে ফের নিম্নচাপের শঙ্কা! বুধবার ফের জলীয় বাষ্প উপকূলে। বুধ থেকে শুক্র ফের দুই চব্বিশ পরগনা-পূর্ব মেদিনীপুরে বৃষ্টি। তেমনই উপকূলের সব জেলাতেই শুক্রবার থেকে হতে পারে বৃষ্টি। যদিও, উত্তরবঙ্গে বৃষ্টির সম্ভাবনা নেই। দার্জিলিং, কালিম্পং-এ ঘন কুয়াশা দেখা যেতে পারে। শুক্রবারের পরই সেখানেও বদল হবে আবহাওয়া।

দক্ষিণ বাংলাদেশ সংলগ্ন এলাকা এবং পূর্ব মধ্য ও উত্তর পূর্ব বঙ্গোপসাগরের গভীরে মৎসজীবীদের যাওয়া নিষেধ। আজ পর্যন্ত জারি থাকবে নিষেধ। আজ পূর্ব মধ্য বঙ্গোপসাগরে এবং মায়ানমার উপকূলে নিম্নচাপ অবস্থান করবে। আজ এটি উত্তর পশ্চিম দিকে এগোতে পারে। আর আগামী কয়ের ঘন্টা বাংলাদেশ ও সংলগ্ন মায়ানমারেই অবস্থান করবে নিম্নচাপ।

দেখুন খবর